
RÆÐAN 
á aðfangadagskvöld jóla 1855. 


I Jesú nafni. 


bað er nú byrjuð og fer í hönd mikil og fagnat- 
arrík hátíð um gjörvalla kristnina; því frá upphæð- 
um var hann kominn, sá hinn miskunar- og mátt- 
arríki Drottinn, hvers fæðingar vjer nú eigum að 
minnast. Með hans fæðingu upprann á jarðríki sann- 
ur blessunar- og hjálpræðistími. — Hversu dimmt 
er ekki í vetrarskammdeginu á morgnana áður dag- 
ur ljómar!“ En þegar dagsbrúnin skín, líta menn 
upp með fögnuði, því þeir hugsa með sjer: senn 
kemur nú lika sólin blessuð! Eins mátti heita dimmt 
á jarðríki, áður enn Frelsari vor fæddist í heiminn. 
En hjarðmennirnir úti í Betlehems högum, sem sáu 
hinn skínandi engil og heyrðu tíðindi hans, litu upp 
með fögnuði og fóru að skota hina sönnu sól, Drott- 
inn Jesúm í Davíðsborg, þetta heimsins sanna ljós, 
sem upplýsir hvern mann, er í heiminn kemur. — þá 
vóru hvergi jól nema á ökrum Bóasar, þar sem góð- 
kvendið Rut hafði tínt saman eptirlegukornið, og 
úti í högunum, þar sem hjarðsveinninn Davíð hafði gætt 
búsmala föður síns. Þá vóru hvergi jól nema þar 
sem María, Drottins sæla þjónustukvinna, hafði lát- 
ið barn sitt í jötuna, vafið fátæklegum reifum. —- 
En hin miklu fagnaðartíðindi, sem engillinn flutti 
hjarðmönnunum, áttu að flytjast öllum lýð, — fyrst 
og fremst Gyðingum, því það war svo samkvæmt 
Guðs eilífa vísdómsráði og því fyrirheiti, sem hann 
gefið hafði ástvini sínum Abraham, föður hinna trú- 
uðu. því Guð vill, að allir menn verði hólpnir og 
komist til sannleiksins viðurkenningar; þess vegna 

átti líka ljós heimsins að berast út frá Gyðingum, 
og renna upp fyrir þeim, sem sátu í dauðans dimma 
skuggadal. Og sjá! svo hefur það líka skeð eptir 
Guðs fyrirhuguðu ráði. því einmitt guðsbirtan, sem 
ljómaði í Betlehem, ljómar líka í þessum sal, hefur 
ljósin kveikt í þessu húsi. því þegar hjarðmenn- 
irnir í Betlehem fengu fyrst jólatíðindin, beygðu for- 
feður vorir knje fyrir mállausum skurðgoðum. En 
tíminn leið og aldir liðu, og fylling tímans færðist 
yfir láð oglög. þá heyrðist nýlunda á Norðurlöndum 
úr Austurheimi, mikil og merkileg tíðindi um barn, 
sem oss ér fætt, um son, sem oss er gefinn, á hvers 
herðum höfðingjadómur skal hvíla, og hver eð skal 
heita hinn undrunarlegi, ráðgjafi, hinn máttugi, sterki 
Guð, faðir eilífóarinnar, friðarhöfðingi. — Og lof sje 
góðum Guði, sem ljet kristna feður og mæður og 
kennara flytja oss þessi tíðindi þegar á æskuárum 
vorum, sem leiddu oss meðan vjer vorum börn til 
barnsins, sem oss-er fætt í nótt í Betlehem. þess 
vegna snúum vjer á þessu kvöldi huga vorum til 
þess, Föður þess og Föður vors og segjum: 

Miskunsami Guð og Faðir á himnum! lofað og 
vegsamað sje þitt heilaga nafn, fyrir það þú sendir oss 
þinn eingetinn Son til frelsis og endurlausnar, fyrir 
það, að þú hefur einnig vitjað vor með þessari þinni 
óumræðilegu elsku, og lætur nú á þessari hátíðlegu 
kvöldstundu þessa sól þinnar náðar upprenna yfir 
oss, svo að vjer getum nú orðið börn þín, og orðið 
hólpnir í ríki þíns elskulega Sonar.  Æ, láttu fagn- 
aðarboðskap þessarar nætur: oss er Frelsari fædd= 
ur! hljóma með andans fyllsta fjöri í sálum vor= 
um, svo að hann geti endurnýað og endurfætt hjörtu 
vor, svo hann geti tvístrað burt öllu syndarinn- 
ar myrkri úr brjóstum vorum og bygðum. Láttu 
Jólatíðindin flytja oss öllum heim hina sönnu jóla- 
gleði. Heyrðu þessa bæn vora í Jesú nafni, himn- 
eski Faðir. Faðir vor, 0. s. frv. 

Víst má oss þykja það furðanlegt, kæru til- 
heyrendur! að hinir merkustu atburðir, sem mest 
hafa gjört til þess að breyta gjörvöllum hinum 
andlega heimi, og fyrir það einnig hinum sýni- 
lega heimi, þeir skuli hafa gjörzt án allra umbrota 
í náttúrunni. þangað til Frelsarinn fæddist í heim- 
inn var víst ekkert augnablik merkilegra, en ekk- 
ert líka óttalegra vegna afleiðinga sinna, heldur enn 
það, þá er framin var hin fyrsta synd. það eina 
augnablik steypti manninum úr þeirri tign, sem Guð 
hafði sett hann í, svipti hann gæfu, friði og far- 
sæld, var upphaf til blóðsúthellinga og margfaldra 
nauða, leiddi dauðann yfir mannlífið, lagði grund- 
völlinn til spillingarinnar í sálum vorum, og und- 
irbjó þá hina eilífu og óumræðilegu eymd, sem fyr- 
irbúin er hinum fordæmdu. Sólin hefði vel mátt 
missa birtu sinnar, jörðin titra og skjálfa, allar höf- 
uðskepnur hamast af hrygð og harmi yfir þessu 
óttalega falli Guðs yppurstu skepnu á jörðunni. En 
skært og skírt hefur víst sólin skinið á himninum, 
óhaggaðar hafa víst staðið í blóma sínum eikurnar 
í Eden, og trauðlega hefur nokkurt andvarp liðið upp 
af brjósti náttúrunnar. „því þegjandi kom fram 
hin dapra hegning syndarinnar, og gekk smátt og 
smátt yfir með eymd sína og eyðileggingu. — Nú 
liðu margar aldir. þá kom annað augnablik miklu 
merkilegra enn hið fyrra, og allt eins blessunarríkt 
eins og hitt hafði verið banvænt. þá fæddist. sá, 
sem setti skorður valdi syndarinnar, hver eð í frá 
broti fyrstu manna hafði útbreiðst æ meir og meir; 
sá, sem reisti mannkynið upp af falli þess, frelsaði 
það undan valdi syndarinnar og leiddi það aptur í 
frið og sátt við Guð; sá, sem niðurbraut myrkranna 
veldi, helvítis og dauðans, og uppstje sigrihrósandi 
til himna, hvar hann tekur á móti elskendum sín- 
um, til að gjöra þá eins sæla og hann er sjálfur. 
En hljómaði þá. ekki fagnaðaróp heimsendanna á 

milli, til að kunngjöra öllum þjóðum, að Frelsari 
þeirra væri fæddur?  Hristist ekki jörðin fyrir fagn- 
aðar sakir, að fá að bera hið sæla og blessaða barn, 
sem átti að sætta hana við himininn? * Hafði hún 
ekki á reiðum höndum allt sem hún átti bezt til, 
til að prýða sem mest ruggu þess? — Nei, heim- 
inn grunaði ekki einu sinni hvað um var að vera; 
án þess heimurinn fagnaéi, leið hjá hin mikla stund, 
er Frelsarinn fæddist og mannkynið endurfæddist; 
í jötu var hann lagður, sem kom frá himnum. Móð- 
ur hans eina grunar, hver hann verða mundi, og 
fáeinir fátækir hirðar veita honum lotningu. Him= 
ininn einn þekkti og vegsamaði þá náð, sem heim- 
inum var sken, og blíðlega hljómaði í lopti lof- 
söngur englanna: Dýrð sje Guði í upphædum, frið- 
ur á jörðu og mönnum góður vilji! — því fleiri 
jólanætur sem vjer lifum, því betur sem það verk, 
er hafið var með þessari nóttu, skýrist fyrir augum 
vorum, því heldur sem vjer getum ráðið í hinar dýrð 
legu afleiðingar þess, er ókomni tíminn enn þá fel- 
ur í skauti sínu, þess innilegri hlýtur sá fögnuður 
að vera, sem fyllir brjóst sjerhvers kristins manns, 
hvenær sem hann lifir upp aptur hina helgu jóla- 
nótt. — Þessari nóttu og fæðingu Sonar hins Hæsta 
eigum vjer að þakka allt, sem oss varðar mestu, 
elsku til dygðarinnar, rósemi samvizkunnar, traust 
til Guðs, von um sælufulla eilífð. Hefði gutsbirt- 
an ekki ljómað í myrkri þessarar nætur, hefði þetta 
barn ekki fæðst, — mikið skelfileg tilhugsun! hver 
þolir að ímynda sjer það! — í hvílíkt guðleysi, í hví- 
líkt hyldýpi eymdar og ógæfu hefðum vjer þá nið- 
ursokkið! Jeg þykist því vita það, að þjer viljið, 
ekki eins fegnir heyra talað um nokkurt efni sjálfa 
Jólanóttina, eins og um þá miklu og veglegu hluti, 
sem Drottinn hefur við oss gjört, þá er hann ljet 
sinn eingetinn Son íklæðast mannlegu holdi. Og þess 
vegna ætla jeg líka á þessari guðræknisstundu að 

taka til yfirvegunar þessi postulans Páls orð: þega 
ar tímans fylling var Komin, sendi 
Guð sinn Son fæddan af kvinnu. 

Drottinn, þú veizt það, að þegar vjer erum rík= 
astir af tilfinningum, þá erum vjer opt fátækastir 
af orðum, þú veizt það, að þinn andi einn getur 
haldið jólaræðu, æ, blás honum því í brjóst mitt 
þínu nafni til lofs og dýrðar, en þeim til uppbygg- 
ingar, sem orðið heyra ! 

það er ekki okkur gefið að vita fyrir tíma og 
hentugleika Drottins. En þegar Drottinn lætur náð- 
artíma sína upprenna fyrir oss, þá er það skylda 
vor að gefa nákvæmlega gætur að þeim, og benda 
á þá öllum þeim, seim eptir vilja taka. þannig 
gaf Eva gaum að því, er Drottinn talati fyrir henni 
um það konunnar sæði, sem skyldi sundurmola högg- 
ormsins höfuð; og þegar hún fæddi Kaín son sinn, 
hefur hún hugsað, að þá væri kominn hinn fyrir- 
heitni tími. En það áttu þá enn að líða ár svo 
þúsundum skipti, þangað til tímans fylling kom. 
Hinn sannorði og trúfasti Drottinn ljet því ekki af 
að vekja þeim, sem aðhyltust hann og þjónuðu 
honum, huga um að einhvern tíma skyldi þó sá 
fæðast af konu, sem útvega skyldi mönnum Paradís 
aptur; og því nær sem leið fæðingardegi hans, þess 
ljósara varð mönnum, af hverri ætt sá skyldi verða, 
sem allar jarðarinnar kynkvíslir skyldu hljóta bless- 
un af. þó var það hvorki Sara nje Lea nje Bat- 
seba, sem skyldu fæta hann í heiminn. Davíðsson- 
ur átti hann að kallast; en eigi var hann sá son- 
ur Davíðs, sem bygði Drottni hið skrautlega must- 
eri á Mórínhæð. Hann átti ekki heldur að fæðast 
á þeim tíma, er Davíðs hús stóð í blóma sínum, 
eins og trje á vatnabökkum. En þegar Babylons- 
menn vóru búnir að svipta þetta trje prýði sinni, 
og Isaí ætt stóð uppi eins og feiskinn stofn, þá tók 
að færast nær tímans fylling. Spámennirnir sáu þá 

í anda fram á hinn fyrirheitna dag, svo þeir gáta 
huggað lýð Drottins, og haldið vakandi hjá honum 
voninni. Meðan herleiðingin varaði, veitti Drottinn 
Daníel að sjá í anda Jerúsalems musteri uppbygt 
aptur, og líka, hversu Drottins Smurti mundi ganga 
um í því musteri, áður heiðingjarnir legði það apt- 
ur í eyði. Og þegar nú Serubabel og Esra vóru 
Lúnir að byggja Drottni nýtt hús á hinun helga 
stað, og gamalmennin feldu tár yfir því, af því 
þeim þókti það svo lítilfjörlegt og fátæklegt hjá því 
musteri, sem Salómon hafti bygt úr gullinu frá O- 
fír og af sedrustrjánum frá Líbanon. sjá! þá huggaði 
Drottinn Sebaot þá með þessum orðum spámannsins 
Haggaí: jeg vil vekja eptirlöngun allra þjóða, svo 
þær skulu sækja í þetta hús, og jeg vil gjöra þetta 
hús hið dýrðlegasta, segir Drottinn allsherjar; dýrð 
þessa hins síðara hússins skal meiri vera enn hins 
fyrra var, því á þessum stað vil jeg frið gefa, seg- 
ir Drottinn allsherjar. — þá dróst og að þeim degi, 
er sá friðarhöfðinginn skyldi koma. Gyðingar, sem 
tvístraðir vóru út um allan heim, vöktu von og 
eptirlöngun hjá heiðingjunum; og allir, sem sann- 
leika elskuðu, þrátu að heyra hið eilífa sannleiks- 
og hjálpræðisorð. Hin litlu umráð, sem Rómverjar 
höfðu lofað Gyðingum að halda allt til þessa, vóru 
komin í höndurnar á Heródes af Edoms ætt. Gyð- 
ingum sveið það sárt, svo þeir vóru þá og þegar búnir 
tilupphiaups. þó stóð musterið enn, þar sem Messías 
átti að kenna. En þess tíma gatekki verið langtað bíta, 
er Gyðingar mundu æsa Rómverja til hernaðar móti 
sjer, og Rómverjar svo koma með herskyldi, eins 
og forðum Nebúkaónesar, til að leggja í eyði borg 
Þeirra og musteri. — Hinn seinasti spámaður, sem var 
næst á undan Jóhannesi Skírara. hafði talað um ept= 
irvæntingu Ísraelsmanna og engil þann, sem greiða 
skyldi götu Drottins. Uppfrá því þögnuðu raddir 
epámannanna, og englarnir tóku til að tala fyrir 


il 
mönnum um Guðs Son, því tíminn nálægðist, þá er 
sá skyldi fæðast, hverjum englarnir þjóna og syngja 
lof. — þá reið á því að gefa gaum að tíð og tíma 
Drottins, þar sem kom að Elísabet.og Maríu, Símon 
og Önnu. - því um þessar mundir kom það boð 
frá Ágústusi keysara, að taka skyldi manntal um all- 
an heim. Með þessu atviki hefur Heilagur Andi ná- 
kvæmlega tilgreint, hvenær fylling tímans var, svo allir 
trúaðir skyldi einnig af þessu, sem þeim mönnum 
þykir öldungis ómerkilegt, er hvergi sjá fingur Drott- 
ins, — svo trúaðir allir skyldi geta sjeð og þekkt af 
því, að Drottinn var sá, sem hagaði þessu þannig; 
að hann var sá, sem greiddi götu Syni sínum, og 
hafði ekki einungis til þess Jóhannes Skírara, sem 
var hans síðasti sendiboði í eyðimörku, heldur líka 
Ágústus keysara, sem sat á voldugasta hásæti í 
heiminum. Svo stóð á að Ágústus keysari hafði 
einn saman umráð yfir flestum þjóðum í heiminum ; 
þær höfðu þá innbyrðis frið og mikil viðskipti sam- 
an. þegar nú trúin á einn sannan Guð, og þann, 
sem hann útsendi, Jesúm Krist, hafði fengið viðtök- 
ur og viðnám á einhverjum einum stað, þá gat þessi 
sáluhjálplegi trúarlærdómur borizt þaðan borg úr borg 
og land úr landi miklu betur enn nokkurn tíma áður, 
meðan sífeld styrjöld og stríð gengu á milli þjóðanna. 
Og þetta veraldlega málefni, að Gyðingar skyldi 
skattskrifast, gefur öllum trúuðum efni til andlegra 
hugleiðinga: því við þetta atvik gjörðist það, að 
Jósep og María, sem vóru af Davíðs ætt, ferðuðust 
til Betlehem, Davíðs borgar. Og þegar bá kom að 
þeim tíma, er María skyldi fæða, — heyrið! þá voru 
liðnar allar þær aldir, öll þau ár, allir þeir dagar 
og stundir, sem líða áttu áður tímans fylling kom; 
því á þeiri stundu kom það fram, sem skrifað stend- 
ur: 0, þú Betlehem í Efrata hjeraði, þó þú sjert of 
lítil til þess að teljast meðal höfuðættborga Júda- 
ríkis, þá skal þó frá þjer útganga sá, sem vera skal 

yfirhöfðingi Israelsmanna; uppruni hans skal vera frá 
aldaöðli, í frá dögum eilífðarinnar! — — Já, frá 
aldaððli, í frá eilífð hafði sá Drottinn verið til, sem 
jólanóttina fæddist í Betlehem, eins og hvert annað 
ungbarn; því það var Guðs eingetinn Sonur, ekki á 
þann hátt, sem öll mannanna börn geta kallast syn= 
ir og dætur Guðs, að því leyti sem hann er þeirra 
almáttueur skapari; ekki heldur á þann hátt, sem vjer 
getum kallað Drottinn abba, elskulegi faðir! af því 
vjer erum teknir til náðar af honum, og höfum þeg- 
ið anda kosinna sona af óverðskuldaðri miskun hans. 
Heldur var hann Sonur Guðs eptir eðli sínu og upp=- 
runa á þann hátt, sem enginn annar getur verið það. 
Hann var Guð af Guði, jafnt hluttakandi sínum himn- 
eska Föður í öllum þeim fullkomlegleikum, sem vjer 
tileinkum Guði sjálfum. Áður enn tímans fylling 
kom, höfðu líka spámennimir sjeð hann í anda sem 
þvílíkan Guðs Son. En Jóhannes, sem var meiri enn 
allir spámenn, sá hann líkamlega svo sem Föðursins 
eingetinn Son, íklæddan þjóns mynd. því Jóhannes 
Skírari vitnaði og sagði: jeg sá að andinn leið eins 
og dúfa ofan frá himni, og nam staðar yfir honum. 
Og jeg þekkti hann ekki; en sá, sem sendi mig til 
að skíra með vatni, sagði við mig: yfir hvern þú 
sjerð andann koma og nema staðar yfir, hann er sá, 
sem skírir með Heilögum Anda. Og jeg hef sjeð það 
og vitnað, að þessi er sá Guðs Sonur. — Og þann- 
ig skiljum vjer tíðindi engilsins jólanóttina: yður er 
í dag Frelsari fæddur, Kristur Drottinn í Davíðsborg! 
Barn'ó, sem fæddist oss til frelsis var sá Drottinn, 
hvern Guð Faðir hafði gjört að sínum eigin Syni, sá 
Drottinn, sem hafði verið í dýrð hjá Föðurnum, áð- 
ur enn heimurinn var til, já. sá Drottinn, sem var 
sjálfs Guðs lifandi:og almáttuga Orð, er í upphafi 
skapaði himin og jörð. því í upphafi var Orðið, og 
Orðið var hjá Guði og Guð var það Orð. Allir hlut- 
ir eru fyrir það gjörðir, og án þess er ekkert til orð= 

ið, sem til er, hvort heldur á himni eða jörðu, sýni= 
legt eða ósýnilegt, engill eða maður, því til hvers af 
englunum hefur Guð nokkurn tíma sagt: þú ert 
minn Sonur, í dag ól eg þig? þess vegna sjáum 
vjer englana sjálfa jólanóttina ekki svo sem voldug- 
ar og máttugar verur, þær eð vildu hafa heiður og 
vegsemd fyrir sjálfar sig; heldur eru þeir þá rjett 
eins og þjónustusamir andar, eins og glaðir sendi= 
boðar, þeir eð ekki vildu lofa mönnum að líta neitt 
á sig, heldur bentu þeim á Guðs eingetinn Son í 
jötunni, og skildu svo við hjarðmennina, þegar þeir 
vóru í tilbúningi að fara þangað. — þar fundu og þess=- 
ir Betlehemsborgar trúmenn barnið, sem þeim var 
vísað á í reifunum; og þeir urðu glaðir og vegsöm- 
uðu Guð fyrir allt það, sem þeir heyrðu og sáu, sem 
allt bar saman við það, er engillinn hafði sagt þeim. 
Að sönnu sáu þeir enga gullkórónu á höfði þessa barns, 
en þeir trúðu englinum, og seinna áttu þeir að sjá, 
hversu öll knje beygðu sig fyrir þessu heilaga barni, 
þeirra, sem eru á himni og á jörðu og undir jörð= 
unni; seinna áttu þeir að heyra, hversu allar tung= 
ur játuðu, að þetta fátæka barn sje Drottinn Guði 
Föður til dýrðar. Að sönnu gátu þeir ekki ímyndað 
sjer neitt um þá hina óumræðilegu blíðu, sem skein 
út úr augum þessa barns, en þeir trúðu englinum, 
og seinna áttu þeir að sjá, að það var af því hinn 
Eingetni stærði sig ekki af að vera Guði líkur, held- 
ur tók á sig þjóns mynd; að það var af því, að hann 
elskaði sína bæði fyrst og seinast, og það svo, að 
hann ljet lífið fyrir vini sína og bað fyrir óvinum 
sínum. Að sönnu hafði barnið enn nú ekki opnað 
varir sínar, til að láta hjarðmennina heyra sína ei- 
lífu speki; en þeir trúðu englinum, og seinna áttu 
þeir að heyra þann lærdóm, sem þessu barni var ætl- 
að að flytja, þá speki, sem ekki var upprunnin í 
nokkru manns hjarta, heldur var fólgin í Guði, 
þangað til hinn Eingetni, sem verið hafði í Föðurs- 

ins skauti, kom og kenndi með myndugleika svo sem 
sá, er vitnaði það, sem hann hafti sjalfur heyrt og 
sjeð í Föðursins eilífu híbýlum. Að sönnu vóru hönd- 
urnar á þessu heilaga barni enn nú veikar og van- 
máttugar; en hjarðmennirnir trúðu englinum, og seinna 
áttu þeir að sjá, að þegar hann breiddi þessar hönd- 
ur yfir hafið, þá skyldi það stöðva stórsjói sína, þeg- 
ar hann legði þær yfir sjúka, þá skyldu þeir verða 
heilir, þegar hann rjetti þær út yfir grafirnar, þá 
skyldu hinir dauðu upprísa, þegar hann fórnaði þeim 
til himins, þá skyldi Faðirinn á hæðum gefa sínum 
Elskulega allt sem hann bað um. þvílíkur máttur, 
speki og gæzka var fólgin, en opinberaðist og varir 
eilíflega hjá þessu heilaga Jesúbarni, hjá þessari 
eilífu jólagjöf, sem Guð Faðir gaf heiminum í tímans 
fyllingu, þá er Orðið várð hold og bjó á meðal manna, 
svo þeir sáu þess dýrð, já, dýrð Drottins, sem 
Föðursins Eingetna, er var fullur náðar og sann- 
leika. — Já —- Orðið varð hold, Guð varð maður, því 
hann ljet fægast af konu, eins og skrifað stendur. 
María, sem var festarkona Jóseps, var óljett þegar 
þau komu til Davíðsborgar. Og það skeði meðan 
þau dvöldu þar, að kom að þeim tíma er hún skyldi 
ala barnið. Og hún fæddi sinn frumgetinn son, sem 
hún hatði getið eptir fyrirheiti engilsins Gabríels, þá er 
Heilagur Andi kom yfir hana, og kraptur hins Hærsta 
yfirskygði hana. þannig kom þá Guðs eingetinn Son- 
ur boðaður af englum, en ekki sem engill, heldur 
sem fátækur meyarsonur. þó fögnuðu hinir sælu 
englar jólanóttina, enn ekki vegna sjálfra sín, því 
þeir stóðu sí og æ, seint og snemma frammi fyrir 
hásæti hans, og nú hafði hann stígið niður úr hásæti 
dýrðar sinnar á himnum; heldur fögnuðu þeir þá vor 
vegna, af því hann virtist að íklæðast mannlegri mynd, 
og gjörast mannanna bróðir, frelsari og sáluhjalpari, til 
þess vjer gætum orðið enulunum líkir. — Heyrið þetta, 
þjer mannanna börn! og fagnið þjer þá líka af hjarta, 

því yðar vegna fæddist Guðs eingetinn Sonur af 
kvinnu. þó þjer vissuð ekki meira enn þetta, gætuð 
þjer samt ekki annað enn fagnað af þeim Guðs leynd- 
ardómi, sem yður er opinberaður með þessu eina, að 
Guð fæddist af konu; þjer hlytuð að lofa hann og 
vegsama, eins og Betlehems trúuðu hjarðmenn gjörðu, 
og vissu þeir þó ekki meira í það sinn. þjer gæt- 
uð þó altjend sagt yður það sjálfir, að eitthvert sjer= 
legt miskunarmerki Drottins hefði skeð jólanóttina, 
jafnvel þó þjer ekki gætuð skilið í, hversu mikið það 
væri. — Svo látum þá allir Guðs birtuna frá Betle= 
hem ljóma í kringum oss á þessari Frelsarans fæð= 
ingarnóttu. Opnum augu vors anda, svo vjer sjáum 
þann, sem var ljómi Guðs dýrðar, reifum vafinn og 
lagðan í jötu, svo vjer sjáum það, að Guð, vor himneski 
Faðir, var í hans Syni, Jesú Kristi. Guðs eilífa og 
óransakanlega vera birtist í Sonarins heilaga og leynd- 
ardómsfulla getnaði, Guðs náð í hans fæðingu af fá= 
tækri, umkomulausri móður, Guðs dýrð í boðskap og 
lofsöng englanna,Guós speki í hans himneska sann- 
le*kslærdómi, Guðs almætti í hans kraptaverkum, Guðs 
heilagleiki í hans flekklausa líferni, Guðs elska í hans 
fríviljuga dauða á krossinum. þess vegna þurf- 
um vjer ekki að biðja: sýndu oss Föðurinn! því 
hver sem hefur sjeð Soninn hefur líka sjeð Föðurinn, 
og hver sem trúir á Soninn getur ekki annað enn 
trúað á Föðurinn, því Faðirinn er í Syninum og Son= 
urinn í Föðurnum. O, fagna þú, mannkyn, að Guð 
hefur þannig niður stísið til þín!  Fagnaðu af því, 
maður, að Guð hefur birzt á jörðunni í þinni mynd; 
svo þú gætir horft á hann með augunum og heyrt 
til hans með eyrunum! Æ, látum oss þá fagna og 
vera glaðir á þessari helgu stundu, og þakka Drottni 
vorum Guði, því hann hefur látið flytja oss mikil og. 
fagnaðarrík tíðindi. Einnig oss hefur auðnast að 
heyra boðskap engilsins um Son Guðs fæddan af 
kvinnu. Hvílíkt fagnaðarefni þessi boðskapur hefur 


16 


í sjer fólgið, það er leyndardómur fyrir þá, sem ekki 
trúa; en vjer eigum heldur að vilja vera glaðir enn 
hryggvir, heldur trúaðir enn vantrúaðir. Svo trúið 
þjer þá, bræður mínir og systur! þeim orðum, að Son- 
ur Guðs eingetinn sje íklæddur mannlegu holdi, til 
þess þjer getið átt allt bróðurlegt og systurlegt samfje- 
lag við hann. Ef þjer trúið því, þá hafið þjer, hversu 
einfaldir og fáfróðir sem þjer þykið vera, fullkomna 
þekkingu um, hvað þjer eigið að gjöra, og hvers þjer 
síðar megið vænta; og það er þessi þekking, sem 
allir heimsins vitringar hafa ekki getað fundið af sjálf- 
um sjer. Þá hafið þjer líka, hversu fátækir og vol 
aðir sem þjer eruð, þann fjesjóð fagnaðar og gleði, 
sem aldrei eyðist fyrir yður, en sem aldrei getur orð- 
ið hlutskipti þeirra, sem ekki vilja trúa, hvað miklu 
veraldar líni, sem þeir eiga að fagna. — Sjá! þegar 
hinn skínandi engill hafði flutt hjarómönnunum jólatíð- 
indin, kom mikill fjöldi himneskra hersveita, sem tóku 
undir með honum, lofuðu Guð og sögðu: Dýrð sje 
Guði í upphæðum, friður á jörðu og velþóknun Guðs 
yfir mönnunum! Nú hefur Guði þóknast að láta mig 
að þessu sinni flytja yður hin sömu tíðindi og eng- 
illinn flutti hjarðmönnunum. Svo takið þjer þá líka 
undir með mjer, bræður mínir og systur! og segið 
Drottni í hærstum hæðum lof, dýrð, og þakkir fyrir 
hina blessuðu jólagjöf, sem hann gaf oss í Syni sín- 
um, Drottni vorum Jesú Kristi. Segjum allir af 
hug, hjarta og munni: Dýrð sje Guði í upphæðum, 
friður á jörðu og velþóknun Guðs yfir oss mönnun- 
um! Já, dýrð sje þjer, Guð Drottinn, í hærstum hæð- 
um! þitt heilaga nafn, hverju englar og útvaldir 
syngja lof og dýrð, það sje tignað og tilbeðið af jarð- 
arinnar innbúum. Lof og eilífar þakkir sjeu því sagð- 
ar og sungnar frá eilífð til eilífðar. Hver sú athöfn, 
sem hönd vor vinnur, hvert það orð, sem tunga vor 
talar, sjerhver hugsun sálarinnar, sjerhver tilfinning 
hjartans, allt hrópi í einu hljóði: dýrð sje Guði í upp- 

hæðum! — þinn friður, friðarins Guð! hvíli yfir jarð- 
ríki. Öll reiði, hatur og hefndargirni hverfi burt úr 
mannlífinu, þar sem nú er að minnast á þína eilífu 
miskun og mildi. Syndir allrar veraldarinnar eru af- 
plánatar fyrir sakir hans, sem þú ljezt fæðast í nótt. 
Svo veri þá líka afplánað og gleymt sjerhvað, sem 
einn kann að hafa að ásaka annan fyrir. Hinir ó- 
sáttu rjetti hvor öðrum höndurnar til sátta, og allir 
hrópi: friður hvíli yfir jarðríki! — Og þín velþókn- 
an, vor Guð og Drottinn! sje með og yfir oss mönn- 
unum. Ekki veraldarinnar álit og heiður, ekki manna 
vinfengi og hylli, heldur þín velþóknan sje og veri 
mark og mið allra vorra athafna. Öll önnur umbun 
má bregðast oss, vjer skulum samt ekki sýta, ef vjer að 
eins getum haldið þinni velþóknun. Þar kemur loks 
að, að engill dauðans stígur niður til vor, og opnar 
fyrir oss hinn ósýnilega heim, eins og englarnir gjörðu 
fyrir hjarðmönnunum út í Betlehems fjárhögum, ó, 
Drottinn, Drottinn, láttu þá Guðs birtuna ljóma í kring- 
um oss, birtuna af hinni blessuðu fæðingu Sonar þíns, 
og láttu hana lýsa anda vorum inn í það ljóssins og 
lífsins ríki, hvar vjer með englum og útvöldum fá- 
um að syngja þjer lof og dýrð um aldur og að ei- 
lífu! Amen. 
Faðir vor, 0. s. frv. 


RÆÐAN' 
á gamlárskvöld 1855. 
Í Jesú nafni. 


BDrottinn vor Guð! hvert sem vjer rennum augum 
vorum, sjáum vjer hvervetna hversu allir hlutir eru 





1) Ræða þessi var flutt kvöldið fyrir, á sunnudagskvöldið milli 
Jóla og nýárs. 

umbreytanlegir. Jarðarinnar útlit hefur tekið uni- 
skiptum og er ekki, eins og það á að sjer í sumar- 
blíðunni. Sjálfir höfum vjer líka tekið umskipt- 
„um, því. vjer erum ekki eins og vjer vorum fyrir 
einu ári síðan. Staða vor og kjör hafa sætt ýmis- 
legri breytingu, og vjer lítum nú ekki á lífið með 
„sömu augum og sama sinni og áður. „Einnig vinir 
vorir hafa breyzt, og sumir af þeim hafa skilið við 
„oss til fulls. Og öllum oss hefur tímans straumur 
eytt miklum mun nær vorum síðasta viðskilnaði. 
Svona líða vor lífsins ár burt eins og skuggi, og all- 
ir hlutir í kringum oss umbreytast; en þú Drottinn, 
vor Guð og Faðir! ert hinn sami að eilífu. Og ein- 
ungis þegar vjer rennum augum vorum upp í him- 
inn þinn, þú ljósanna Faðir! þá sjáum vjer það sem 
ekki breytist. Stjörnur þínar skína með sama ljóma 
sumar og vetur, vor og haust. þær standa enn á sama 
stað, eins og þegar vjer vórum börn. Og tala þeirra 
er hin sama, eins og hún var fyrir þúsund árum. 
Himin þinn er oss ímynd þín, himneski Faðir! Þþann- 
ig ertú æ og eilíflega hinn sami, og hjá þjer er eng- 
in umbreyting. það er ætíð með sama föðurauga 
„sem þú lítur til barna þinna, ætíð með sama almætti 
sem þú verndar þau og varðveitir, ætíð með sömu 
speki sem þú leiðbeinir þeim um lífsins veg. þann- 
ig ertú hinn sami ígær og ídag og um alla eilífð. 
Æ, gefðu oss náð til að geyma þessa sannfæringu 
lifandi í hjörtum vorum. Vjer viljum byggja á henni 
alla vora von og traust, þegar allt annað breytist. 
Mitt í því árin hverfa með þeim breytingum, sem 
þau hafa gjört á högum vorum, og önnur ný ár 
koma með nýjum breytingum, sem þú einn, Guð 
allsvitandi! þekkir og sjerð fyrir, þá viljum vjer hugsa 
til þín, sem stjórnar árunum og áranna atburðum, og 
í Jesú nafni biðja svo og segja: blessaður af þjer 
veri útgangur vor úr þessu ári, blessaður af þjer 
inngangur vor í hið nýja ár, blessaður sjerhver sá 

dagur, sem þú lætur það leiða yfir höfuð vor, bless- 
aður af þjer útgangur vor úr því, hvert sem vjer að 
því enduðu byrjum enn þá nýtt ár í þessu landi ó- 
stöðugleikans, eða vjer á því seint eða snemma verð- 
um kallaðir burt frá fallvaltri veru þessa heims. 


Heyr þessa bæn vora, Faðir vor, 0. s. frv. 


Að vjer sjeum útlendingar og vegfarendur í 
heimi þessum, og að vjer eigum hjer engan blívan- 
legan samastað, það höfum vjer opt og tíðum heyrt. 
En aldrei þreifum vjer eins vel á að það er satt, eins 
og við. áraskiptin, því þau brýna það svo eptirtakan- 
lega fyrir oss, að enn sje á enda allmikill kafli 
vorrar útmældu vegferðar. Enginn ferðamaður get- 
ur nú haldið það út, að lina aldrei á langri leið, 
hann hlýtur að standa við með köflum til að aflý- 
ast, svo hann þess betur geti haldið ferðinni á fram 
með uppyngdum kröptum. Og meðan ferðamaður- 
inn hvílir þá líkamann, lítur hann í huganum fram 
undan sjer og skoðar hversu sækist á leiðina. En 
hann lítur líka aptur fyrir sig og gætir að ferða- 
lagi sínu, hvert það sje eins og það á að vera. 
Hann skoðar hvert hann hafi ekki tafið of lengi við 
eitt eður annað, sem ekki var þess vert að standa 
yfir, hvert hann sje ekki óafvitandi kominn á neina 
villigötu, sem leitt geti hann í torfærur, hvert hann 
sje ekki of áframhaldslausog seinfara, svo aðrir sam= 
ferðamenn hans sjeu komnir langt á undan honum, 
hvert hann sje nægilega og vel útbúinn fyrir alla 
þá leið, sem hann enn á eptir. þessar og þessum 
líkar spurningar ber ferðamaðurinn upp fyrir sjálf- 
um sjer, meðan hann hvílir sig við veginn; og með 
því móti getur hann haldið áfram ferðum sínum 
forsjállega og skynsamlega. því maðurinn er ekki 
neitt fis, sem feykjast skal hingað og þangað af 
hverjum vindblæ; hann skal sjálfur hafa gát á ferð= 

um sínum og ráða sinni stefnu. Maðurinn er ekki 
skip án stýris, ekki skip, sem hrekjast skal fyrir 
öllum öldum, og stundum fleygjast upp í harða kletta, 
hvar það brotnar í sundur af áreynslu, en stund- 
um berast upp á mjúkan sand, hvar það fúnar nið=- 
ur af brúkunarleysi. Nei, maðurinn er skip, sem 
skal stjórnast af stýri skynseminnar, og skal læra 
að brúka bæði mebvind og mótvind, eptir því sem 
Guði þóknast að senda honum hvort um sig. — 
þess vegna hafa líka frá aldaððli verið til hvíldar- 
dagar, á hverjum menn áttu kost á að hvílast frá 
þeirra jarðnesku störfum, og þeim þá undir eins 
gafst færi á að íhuga þeirra andlegu efni. — það 
er nú einn af þess konar dögum í dag, og skulum 
vjer þá ímynda oss, að þessi hans kvöldstund sje 
líka sem hvíldartími milli hins gamla og nýja árs; 
og meðan vjer stöndum við á henni, eins og for- 
sjálir ferðamenn, skulum vjer bera upp fyrir oss 
nokkrar spurningar viðvíkjandi ferðum vorum. — — 

Innan lítils tíma, eptir fáeinar stundir er þá 
enn eitt ár á enda kljáð; annað kvöld í þetta mund 
þá verður þetta ár að renna út í hið ómælanda haf 
eilífðarinnar; þá hverfur það með öllu því, sem á 
því gjörðist, með öllum atburðum gleði og Sorgar. 
það var sú tíð, að vjer horfðum fram á þetta ár, 
sem:nú er að kveðja oss, horfðum fram á það hjúp- 
að þeirri skýlunni, sem felur tímans atburði fyrir 
augum vorum, og þá þókti oss árið full langt er 
vjer fyrir fram renndum huganum yfir það. En ein 
stund þess hratt óðum annari burt, og allar þær 
stundir, — hve margar eru þær ekki, ef vjer nú för- 
um að telja þær saman í eitt? — allar eru þær 
liðnar, og það svo Mjótt! Sje nú einhver sá dagur 
eða stund á þessu burtlíðandi ári, sem vjer vildum 
apturkalla, til að afmá þar eitthvað af því, sem vjer 
gjörðum, þá er oss það ekki unnt. Eins sje ein- 
hver sá dagur eða stund ársins, sem vjer vildum 

apturkalla, til þess að geta lifað það upp á ný, af 
því oss þókti þá gott að lifa, þá er oss það ekki 
heldur mögulegt. Hver dagur leið á burt með þeim 
athöfnum, sem vjer á honum frömdum, hvort sem 
þær vóru illar eða góðar; og sjerhver stund leið í 
burt með fögnuð sinn með sjer, eins og líka hin 
með sorg sína með sjer. Og með hvílíkum hraða 
gekk það ekki? Dagarnir koma og fara dimmir og 
bjartir. Ein stund líður á burt, og vjer gefum því 
ekki gaum, einn dagur líður að kvöldi, og vjer tel- 
jum hann varla. En margir dagar hvor eptir ann= 
an fylla árið; og eigum vjer þá líka að láta það 
líða burt frá oss, án þess að gefa því gaum, og 
með athygli og alvörugefni bæta því við áratölu 
æfi vorrar? Vjer stöndum nú við ársins enda, og 
allt hvað vjer getum við það gjört er það, að vjer 
getum rifjað upp, hvernig vjer brúkuðum það. Lifa 
það erum vjer búnir, svo upp aptur lifum vjer það 
aldrei framar, því eins og öll vor fyrri ár er þetta 
þegar horfið niður í hafsauga eilífðarinnar þó er 
það ekki og á ekki að vera oss með öllu gleymt. 
Bæði getum vjer og viljum vjer nú líka kalla það 
aptur. í minni vort. því látum ekki liðnu dagana 
vera oss liðna og horfna að fullu og öllu. Hlýðum 
postulans Páls áminningu: endurminnist hinna 
fyrri daganna! þó þeir sjeu þá aldrei nema 
liðnir, skulu þeir samt verða oss að notum.  Endur= 
minning hins umliðna er svo lærdómsrík fyrir oss, hún 
færir oss heim ómetanlegan fjársjóð vizku og hygginda 
fyrir ókomnu árin. Minnist því minna fyrri 
daga! svo kallar til vor árið, sem er að líða. 
Og vjer skulum hlýða röddu þess með þvi að bera 
upp fyrir oss nokkrar spurningar viðvíkjandi árinu, 
sem vjer nú erum að segja skilið við. — Hvernig 
höfum vjer brúkað tíma þessa nú þegar útrunna 
árs? Höfum vjer allt af haft það hugfast að árið 
var náðartími? Og höfum vjer þá brúkað tímann 

sámkvæmt þeim tilgangi, sem Guð gaf ogs hann í? 
Mánuðir og vikur, dagar og stundir ársins hafa til 
þessa verið vor eign. Reyndum vjer þá til að hafa 
af þeim full not, meðan þess var kostur? Eða eydd- 
um vjer þeim athugalaust og andvaralaust í tilliti 
til sálu vorrar? Fórum vjer spart með hinn dýr- 
mæta tíma? — Möttum vjer hann eptir verðugleik- 
um?  Minntumst vjer yðuglega hans flýtis? Reynd- 
um vjer þess vegna til að halda í hin fram hjá 
líðandi augnablik, til að missa þau ekki ónotuð ? 
Eða gjörðum vjer oss jafnvel leik til að að flýta 
ferð þeirra?. Fannst oss tíminn of stuttur til að 
koma því af, sem vjer höfðum að starfa? Eða 
þókti oss tíminn of seinfara, af því vjer nennt- 
um ekki neitt að. gjöra? — Mörg tækifæri til góðs 
buðust oss liðið ár. Notuðum vjer þau öll? Grip= 
um vjer tækifærið á því augnabliki sem það gafst ? 
Eða ljetum vjer það líða oss úr höndum af leti og 
hirðuleysi? Sögðum vjer ávallt við sjálfa oss: nú 
er stundin til að vinna, það verður því að nota 
hana, því missist hún, fæst hún ekki aptur um alla 
eilífð? Eða vórum vjer svo lengi að hugsa oss um, 
hvort vjer skyldum brúka tækifærið eða ekki, að 
hinn hentugi tími leið oss úr höndum, og vjer svo 
um seinan urðum að iðrast vorrar ráðleysu? — 
Við byrjun þessa árs, sem vjer nú erum að segja 
skilið við, höfum vjer líklega, eins og vant er að vera 
við byrjun hvers nýárs, lofað mörgu góðu, lofað bót 
og betran. Vjer settum oss reglur, sem vjer ekki 
ætluðum að breyta út af, og jafnvel stærðum oss. 
af þeim lífsreglum vorum. En hvernig tókst oss 
að: efna vor loforð, hvernig að fylgja vorum regl- 
um? Og hvað mikla hugsun og alúð lögðum vjer 
á það? Lenti ekki tíðum allt hjá oss við undir- 
búninginn, án þess neitt yrði úr framkvæmdinni? 
Þþókti oss ekki hægra og fyrirhafnarminna að halda 
fram fyrri breytni, hvernig sem hún svo var, held-. 

ut enn að venja oss á aðra betri og skynsamlegri?“ 
— Og þá eru vorar sýslanir — til hvers miðuðu 
þær liðið ár? til þess að færa oss nær vorri há= 
leitu ákvörðun? eða til þess að stytta oss stundir ? 
Jóru störf vor verðug oss sem skynsemi gæddum 
verum? Var það tilgangur allra vorra athafna að 
gagna í einhverju með þeim? — Nú stöndum vjer 
við árslokin og horfum aptur fyrir oss yfir hina liðnu 
daga. Hvað mörg góðverk höfum vjer alla þá daga 
unnið? Hvað mörg verk af þeim öllum, sem vjer: 
unnið höfum, frá ársins fyrsta degi allt fram á 
þessa stund, eru svo ásigkomin að endurminning 
þeirra geti glatt oss? Hvað mörg störf liggja nú 
eptir oss, sem getið verður til góðs, og sjálfum oss: 
til heiðurs og sóma? Eða var sýslan vor hjegómi ? 
Vóru öll vor störf svo ómerkileg, að tíminn sje nú 
þegar búinn að afmá þau? Gjörðum vjer með allri 
vorri atorku ekki neitt það, sem haft getur varan= 
legar og gagnlegar afleiðingar? Eyddum vjer tím= 
anum til einkisverðra smámuna, sem vjer nú varla 
getum fengið af oss að minnast á? — Ó, kristnir 
menn! árið er þegar liðið, dagar þess táldir, Guð 
gæfi vjer hefðum varið þf svo vel, að vjer gæt- 
um nú minnst þeirra með gleði. Vjer stefnum þeim 
nú fyrir dómstól vorrar samvizku. Guð gæfi að þeir 
allir dæmdi oss sýkna, og enginn þeirra áklagaði. 
oss. Guð gæfi að endurminning hins líðna tíma 
stæði oss ætíð gleðjandi fyrir hugskotssjónum, og: 
hvarflaði hvervetna að oss sem blíður engill frá 
betra heimi. — því það verður þó ætíð aðalspurning- 
in, sem vjer eigum að bera upp fyrir oss við árs- 
lokin: erum vjer nú við ársins enda nokkrum mun 
vitrari og betri, enn vjer vórum við byrjun þess, 
svo vjer með djörfung og gleði getum hugsað til dauða, 
eilífðar og dóms? Ef vjer eigi getum játað þess= 
ari spurningu, til hvers höfum vjer þá lifað í heilt 
ár? Sá er þó aðaltilgangur lífsins að vjer tökum 

framförum í vizku og dygð. En vitni nú samvizka 
vor, aðí þessu hafi oss ekkert ágengt orðið, að vjer 
jafnvel ekki höfum íhugað, að til þess höfðum vjer 
þó líf og anda. Ef vjer neyðumst nú til að gjöra 
þá játningu, að eptir heilt ár sjeum vjer engu lengra 
áfram komnir í dygð og guðsótta, með hvílfkri blygð- 
un meigum vjer þá ekki mæta fyrir augliti Mans, 
sem sjer og þekkir allt vort ráðlag, og vill reikn= 
ing halda við þjóna sína! Hvað getum vjer þar á 
móti ímyndað oss gleðilegra, heldur enn ef vjer 
allir værum oss þess meðvitandi, að bæði daglar 
vort og hugarfar væri nú betra og Guði þóknan- 
lega, enn það var fyrir ári síðan?  Æ, að sjerhver 
af oss gæti nú notið þessarar sælufullu meðvitund- 
ar! Með hvílíkum fögnuði gætum vjer þá látið 
hugann hvarfla yfir hið liðna, vel brúkaða ár! En 
hræsnum hjer ekki fyrir sjálfum oss, segjum oss 
ekki betri enn vjer erum, fögnum ekki yfir oss, ef 
vjer höfum ekki orsök til þess.. Meðhaldslaus ran- 
sókn getur látið oss ganga úr skugga um, hvort 
oss á þessu ári, sem nú er að líða burt, hefur mið= 
að apturábak eða áfram í því sem gott er. Hefur 
þá þekking vor aukist, þekking á sjálfum oss, þekk- 
ing á heiminum, þekking á Guðs eilífa sannleiks=- 
orði? Og hefur vor ódauðlegi andi lagast og betr= 
ast af þeirri þekkingu? Er vilji vor orðinn kapp- 
samari og fúsari til þess, sem gotter? Hefur skyn- 
semin fengið meira vald yfir geðshræringum vorum 
og girndum? þá bresti, sem vjer höfðum þegar 
árið byrjaði, höfum vjer leitast við að leggja þá af 
áður árið endaði? þá kostina, sem oss vantaði 
við byrjun þess, erum vjer nú búnir að innræta þá 
hjá oss við enda þess? Erum vjer orðnir æfðari og 
leiknari í því að breyta æfinlega eins og samvizka 
og skylda býður? Þykir oss nú minna fyrir að láta 
á móti oss, að afneita sjálfum oss? Finnur hjarta 
vort betur til ágætis og ánægju af trú og dygð? 

Er mannelskunnar blíga tilfinning orðin næmari og 
ríkari hjá oss?  Fetum vjer ráðvendninnar veg stöð- 
ugar enn áður? Verður oss það sjaldnar á að styggja 
vorn algóða Föður, að móðga meðbratur vora? 
Erum vjer nú, sem um eitt ár erum fluttir nær full- 
komlegleikans landi, erum vjer nokkru nær því 
sem oss ber að vera, nokkrum mun hæfilegri nú, 
enn í fyrra um þetta leyti, tilað vera á þeim stað, 
þar er ekkert óhreint má koma? — Eða erum vjer 
líkir því, sem vjer áður vórum, jafn fáfróðir í vor- 
um mest áríðandi efnum, jafn skeytingarlausir um, 
jafn tilfinningarlausir fyrir öllu ósynilegu og and- 
legu, jafn veikir í öllu góðu, jafn óstöðugir á dygð- 
arinnar og skyldunnar vegi? Eða hefur oss máske 
enn meir farið aptur? Eru vorar holdlegu tilhneyg- 
ingar enn frekari í öllu, enn áður? Hefur sá hinn 
vondi vani fest enn dýpri rætur í hjörtum vorum? Er- 
um vjer nú lakari í vorum eigin augum, hvað þá held- 
ur í Guðs augliti, eptir að Guð, vor Drottinn, hefur 
unnt oss lífs og heilsu í heilt ár? — — — Sá 
dómarinn, bræður mínir og systur! sem býr í brjóst- 
um yðar, taki hann nú við af mjer, setjist hann í 
dómarasæti sitt og krefjist andsvara upp á þessar 
spurningar. Sælir erum vjer, ef sá verður hans 
úrskurður, að, eptir því sem vjer höfum vaxið að 
árum, eptir því höfum vjer líka vaxið að vizku 
og dygð.  Glaðir getum vjer þá árið kvatt, því 
| mikið höfum vjer á því unnið. — En þessar spurn- 
ingar, sem nú hafa verið bornar upp, þetta að 
/ ganga svona í reikning við sitt eigið hjarta, og skora 
á það að gjöra skýlausa játningu þess, hvílíkur 
maður hafi verið, ætli það sje ekki einmitt tilgang- 
urinn Í postulans orðum, er hann segir: endur- 
minnist hinna fyrri daganna! Eða er það ekki mik- 
ill ávinningur fyrir oss til framfara í dygð og guts- 
ótta, að láta Drottins eigin röddu í brjósti voru segja 
oss til, hvernig vjer höfum farið vilt á þeim vegi, 

sem vjer erum búnir að ganga? Og þó að ein- 
hverjum af oss kunni nú að finnast engin brýn nauð- 
syn, til að þræða svona í huganum hvert það spor= 
ið, sem hann hefur gengið árið, sem nú er að líða 
burt, þar honum þykir sem hann á því hafi eigi 
svo mjög skeikað út af rjettum vegi, að minnsta kosti 
ekki meir, enn öll önnur liðin ár, þá ræð jeg samt 
þeim enum sama að nema staðar við þessi árslok, 
og hlýða áminningu guðsorða: endurminnist hinna 
fyrri daganna! því það er merki þess, kristinn mað- 
ur! að þú hefur eigi opt skoðað þitt undanfarið 
líferni, ef þjer þykir óþarfi að hlýða þessari áminn- 
ingu. Æ, bíddu þess ekki, að hróp nins alvalda 
af himnum taki að kalla til þín, af því þú gegnir 
ekki áminningunni í orði hans, ekki röddu hans í brjósti 
þínu. þú mátt ekki heldur vita, hvað lengi hann 
dregur það, hvað langt áleiðis þú þá kannt að verða 
fluttur af tímans straumi.  Mjer dettur nú í hug gral- 
arbakkinn! — þá dauðans mökkva þungir knettir 
þjer niðurspenna, slaknað brjóst! og þankinn eigi ann- 
að sjer, enn grafarsvelg og svip eilífra daga! Viltu, 
maður! þá fyrst fara að skoða, hvernig þú hefur 
verið öll þín liðnu lífsins ár? þá sjerðu ekki ann- 
að enn syndir og yfirtroðslur við hvert þitt farið 
fótmál, já, sömu syndirnar ár eptir ár, og því ótta- 
legri sem árin færðust fleiri yfir þig. Og hvers 
vegna það? Af því þú minntist ekki hinna fyrri 
daganna, af því þjer þókti ekki þörf á að ransaka 
breytni þína. Og því fleiri ár sem þú þannig lifð- 
ir, þess magnaðri úrðu þínar tilhneyingar, þess synd- 
samlegri þau verk, sem þú með ári hverju gjörðir 
þig sekan í; og í þess hræðilegri mynd birtist fyrir 
augum þíns deyandi anda gjörvallt þitt líf, énd- 
urminning hinna fyrri daganna. —Aptur fyrir þig 
horfir þú á æfi þína útrunna og illa brúkað líf, og 
fram undan þjer sjer þú eigi annað enn dauða, ei- 
lífð og dóm, — þetta leikfang heimsins, þessa alvöru 

himinsins, þennan hjegóma vantrúarinnar, þessi sann- 
indi trúarinnar. Ó, mannlegt hjartal sem átt þess 
von, að dauðans mökkva þungir knettir niðurspenni 
þitt slaknata brjóst; 6, mannleg skynsemi! sem 
mátt við því búast, að þanki þinn eigi sjái annað 
enn grafarsvelg og svip eilífra daga, dragðu þig ekki 
á tálar, frestaðu því ekki að hlýða þeirri áminn- 
ingu úr Föðursins híbýlum hjer efra, sem hann læt- 
ur hljóma fyrir eyrum þjer í kvöld:  endurminnist 
hinna fyrri daganna! Því þó vjer nú við árslokin 
ekki munum hið illa, sem vjer alla ársins liðnu daga 
höfum aðhafst með hugrenningum, orðum og verk- 
um, þá minnumst þess að vjer erum berir og nakt- 
ir fyrir tímans eilífa stjórnara. Hann þekkir gjörla 
alla vora syndasekt, því gætum þess, að hver dag- 
ur þessa liðna árs, þegar hann settist, og sól gekk 
til viðar, leið hann í burt til hins Alvalda, til að 
vitna fyrir honum, hvað vjer höfðum aðhafst. Og 
Drottinn meðtók dagsins vitnisburð, því sjálfur 
sá hann hvað vjer gjörðum, heyrði hvað vjer 
töluðum, og með sínu alskyggna auga skoðaði 
hann á hverju augnabliki hugsanirnar í fylskn- 
um bjartna vorra. þó þetta sje oss úr minni 
liðið, gleymir samt Drottinn engu, því með eld- 
legu letri skrifar hann allt í lífsins eta dauðans 
bók, og geymir svo til dómsins. ; hve vjer 
værum nú sælir, ef meðvitund vor segði oss, að 
þetta hefði verið oss hugfast alla daga þessa liðna 
árs! Með hvílíkum fögnuði gætum vjer þá kvatt 
þaðl já, með hvílíkri ánægju yfir sjálfum oss! En — 
, þú blessaða liðna, en þó ógleymda, já, ógleym- 
anlega árl með klökkum huga kveðjum vjer þig; 
vjer finnum, að mörg var vor yfirsjón þína daga; 
þess vegna horfum vjer nú á eptir þjer með grát- 
andi tárum.  Lengur fáum vjer ekki að lifa þig, 
því aldanna Faðir býður þjer að kveðja oss. Æi, 

svo líð þá í burt frá oss, Guðs vors blessaða ár! 
líð þú upp á ljóssins vegum, en láttu byrði synda 
vorra við fætur hans, sem fæddist í Betlehem, en situr 
nú við Guðs Föðurs hægri hönd og biður fyrir oss. 
þvoðu af þjer syndir vorar í lauginni á Golgata, — 
það sje og veri þinn síðasti velgjörningur oss til 
handa! — og líð þú svo með auðmýkt vora og trú 
fyrir auglit ljósanna miskunsama Föðurs, og tjá hon- 
um það, sem tunga mín ekki megnar, eilíft lof, dýrð 
og þakkargjörð fyrir alla þá blessun andlega og lík- 
amlega, sem hann ljet þig færa oss! tjá honum það 
til eilífrar tíðar, og tak nú við af tungu minni, því 
hún þagnar og getur ekki annað sagt, enn amen, 
amen, — í Jesú nafni amen! 


Vjer viljum þó biðja með eptirfylgjandi bænarorðum: 


Drottinn minn og Guð minn! þig vil jeg lofa og 
vegsama æ og æfinlega. Einlæg og hjartanleg skal 
líka lofgjörð mín á þessari stundu uppstíga fyrir þig, 
Drottinn dýrðarinnar! fyrir alla þá miskun og trú- 
festi, sem þú hefur auðsýnt mjer og öllum oss árið 
það, sem nú er að líða burt; því þú hefur ekki látið 
þig án vitnisburðar fyrir oss umliðið ár, er þú hef- 
ur hlíft oss fyrir fleiri slisum, enn vjer fáum talið, 
og veitt oss fleiri velgjörninga, enn vjer fáum þakk- 
að. þú hefur mettað líkami vora fæðslu, og“ fyllt 
hjörtu vor fagnaði; og sú var þín gæzka ný og fersk 
yfir oss alla ársins daga. Já, þín gæzka ljómaði fyrir 
oss með dagsins ljósi í dagsins störfum, og skein yfir 
oss sem skjöldur í næturinnar myrkrum; hún batt 
oss með friðarins bandi við þá menn, sem þín for- 
sjón ljet oss mæta á jörðunni, og hún leiddi oss að 
þínu himneska föðurhjarta með trúnni á þinn ein- 
getinn Son. Náð þín, náðugi Guð! þverraði aldrei; 
einnig þegar þú vaktir harmatár af augum vorum, 
þá var það af því þú elskaðir oss, af því þú sást 

að vjer tókum áð festa huga við fallvalta veru þessa 
heims, og ætluðum að gleyma þjer. Nú sjáum vjer 
að sjerhver byrði, sem þú lagðir oss á herðar, var 
vottur þinnar elsku og umönnunar fyrir oss, er þú 
vildir leiða oss í nánara samfjelag við þig. — þín 
náð, náðarríki Guð! þverrar heldur aldrei; þess vegna 
þurfum vjer ekki, viljum vjer og ekki kvíða þeim dög- 
unum, sem Í hönd fara. Vjer þekkjum þig, himn- 
eski Faðir! þó vjer aldrei höfum sjeð þig augliti til 
auglitis, því barnið, sem fæddist í Betlehem, hefur 
birt oss, að þú sjert miskunsamur Faðir allra þeirra, 
sem taka eptir guðsbirtunni jólanóttina; já, að hvorki 
þjáning nje þrenging, hungur eða nekt, háski eða 
sverð, hvorki líf nje dauði, hvorki hið nærveranda 
nje hið eptirkomanda, nje nokkur önnur skepna geti 
skilið oss við þinn kærleika, sem er í Jesú Kristi, 
vorum Drottni. þess vegna bið jeg þig, minn Guð 
og Drottinn! — ekki af því að vjer í dag höldum 
vort gamlárskvöld, heldur af því það er kvöld sunnu- 
dagsins milli jóla og nýárs, þá er kirkja þín segir 
oss með sínu heilaga guðspjalli, að María, þín sæla 
þjónustukvinna, hafi borið barn sitt í musterið. og 
að Símon og Anna hafi þekkt í því hjálpræði Ísra- 
elsmanna, — þess vegna bið jeg þig, Drottinn minn 
og Guð minn! láttu eins trúna, þessa móður endur- 
fæðingarinnar, þennan þjónustusama anda allrar bless- 
unar tímanlegrar og eilífrar, láttu hana á þessa dags 
kvöldi bera Jesúbarnið úr Betlehems jötu inn í 
þetta hús, og eins og Símon og Anna fögnuðu, svo 
láttu skynsemina og hjartað í brjóstum vorum fagna 
barninu, og finna í því þann frið, sem heimurinn 
eigi þekkir. Já, gefðu oss öllum náð til að byggja 
Jesúbarninu inn í vor hjartansmusteri, og láttu svein- 
inn Jesúm fá þann vitnisburð þar, sem hann fær í 
dagsins guðspjalli; en þar stendur svo: Sveinninn 
Jesús vóx upp og styrktist í anda, fullur vísdóms, 
og Guðs náð var með honum. Láttu oss eins vaxa 

í Jesú þekkingu, styrkjast í Jesú anda, fyllast af 
Jesú vísdómi; þá skal þín náð og miskun, vor 
Guð og Faðir! með oss vera frá því nú er og til 
eilíföar. Amen. 

Faðir vor, 0. s. frv. 


RÆÐAN 
á nyársdagskvöld 1856. 
Í Jesú nafni. 

Til þín, Guð Drottinn, aldanna eilífi stjörnari! lypt- 
um vjer, tímans börn, huga og hjörtum á þessari 
ársins fyrstu kvöldstundu, og vjer segjum að lík- 
amanum til hjer á jörðu niðri, en í anda trúarinn- 
ar og með djörlfung kosinna sona fyrir hástóli þín- 
um: blessaður af þjer veri inngangur vor í þetta 
hið nýa ár! blessaðar af þjer sjerhver sá dagur, 
sem þú lætur það leiða yfir höfuð vor! blessaður 
af þjer veri útgangur vor úr því, ef vjer þóknast 
að láta oss lifa þess endalok, en þóknist þjer að 
kalla oss burt hjeðan á því, þá talar ekki tunga 
mín þá blessun, sem hjarta mitt bitur þig að láta 
oss Í tje. Vor lífsins ár burtlíða sem skuggi, og 
allir hlutir kringum oss umbreytast, en þú, Drott- 
inn lífsins og dauðans! ert hinn sami að eilífu, þín 
ár þrotna aldrei, því hjá þjer er engin umbreyting. 
Fyrir þjer eru þúsund ár eins og eitt augnablik; þau 
renna á burt og hverfa rjett eins og droparnir, sem 
drjúpa niður í brunninn. En frammi fyrir oss stend- 
ur hvert árið, þegar það er liðið, afmálað kenni- 
teiknum gleði eða sorgar, og kallar oss til alvöru- 
gefni og athyggli. þú hefur nú, Drottinn! með oss 
verið alla vora daga; mitt í þeirri gleði eða sorg, 
sem dagarnir bjartir og dimmir báru oss, fundum 
vjer þó ávallt, að þú varst með oss. Já, þú hefur, 
Guð Drottinn! með oss verið árið það, sem nú er 

liðið; fyrir þína miskun og fulltyngi höfum vjer 
fengið það útendað. það er nú litið, og lof ogdýrð 
sje þjer fyrir það, tímans eilífi Faðir, tilfellanna al- 
góði stjórnari! En vjer erum nú staddir þar, sem 
nýtt ár tekur við fyrir oss, og með hjörtun full af 
von og trausti rennum vjer augum vorum til þinnar 
miskunar, og biðjum þig að vera með oss á því ári, 
sem nú fer í hönd. það sem vjer helzt óskum og 
viljum biðja þig um, það er ekki hulið. fyrir þjer, 
jafnvel þó tunga vor og varir tali það ekki; láttu 
það eitt af því ske, sem þú sjer að oss er fyrir 
beztu. það sem vjer kvíðum fyrir og óttumst mest, 
það þekkir þú líka gjörla; í þessu tilliti. segjum 
vjer: Faðir vor, þú, sem ert á himnum, eigi leið 
þú oss í freistni! Faðir, ef það er mögulegt, þá 
láttu freistingarnar fara fram hjá oss, og frelsaðu 
oss frá öllu illu! það sem vjer ætlum oss að fram- 
kvæma, áður enn árið er liðið, það sje allt falið 
þinni föðurlegu forsjón, einungis biðjum vjer: æ, 
láttu þínar hugsanir vera vorar hugsanir, og vora 
vegi þína vegi! þitt guðlegt fulltyngi stýri og 
stjórni öllum vorum athöfnum, og þinn miskun- 
samur og góður vilji verði á oss, og veri af oss 
gjörður. Með þessu hugarfari viljum vjer fara 
leiðar vorrar á þessu nýa ári.  Æ, upplyptu þá 
þínu augliti yfir oss, eilífi Faðir! og gefðu oss 
til þeirrar ferðar guðsbirtuna frá Betlehem; í henn= 
ar ljósi viljum vjer nú hefja ferð vora, æ, geféu 
oss alla þá blessun, sem þeirri guðsbirtu fylgir! Í 
Jesú nafni biðjum vjer, í Jesú nafni bænheyr oss, 
Faðir vor; 0. s. frv. 


Hið heilaga guðspjall, sem vant er upp að lesa 
í söfnuðum Drottins á þessum hátíðisdegi, sem er 
Nýársdagurinn, stendur skrifað hjá guðspjallamann- 
inum Lúkasi og hljóðar þannig: 

Þegar liðnir vóru átta dagar, þá 
barnið skyldi umskerast, var það 
nefnt JESÚS, eins og hann var kall. 
aður af englinum, áður enn hann 
var getinn Í móðurlifi. 


þetta var fáort og stutt guðspjall. það er nú 
einhver svo mikil hreifing á hjarta sjerhvers manns. 
Allir vilja í dag heyra eitthvað, sem þeim þykir 
muna um. Vjer erum nú að byrja nýtt ár. Margt 
hefur þegar á daga vora drifið, og hvað skyldi þá 
þetta ár hafa oss búið? Þegar vjer byrjuðum ár- 
ið, sem leið, vissum vjer minnst af því, sem oss 
mundi mæta. Eins getur þetta hið nýa ár haft 
margt Í för með sjer, sem vjer ekki búumst við, 
já, það getur flutt með sjer æfikvöld vort og and- 
látsstund. Víst er um það, að árið stendur oss 
fyrir hugskotssjónum einhvern veginn svo íbyggið; 
og þegar vjer rennum auga til þess, sem það kann 
að fela í skauti sínu, verður oss Órótt í huga, svo 
vjer gjörum oss ekki ánægða með fáort og stutt 
guðspjall; það er eins og oss hungri og þyrsti ept= 
ir orði hins eilífa lífsins. — Vjer viljum helzt hafa 
langt guðspjall. Og þá er oss boðið þetta, styzta 
guðspjallið af öllum. Ef vjer höfum rjett tekið eptir, 
nefnir það að eins eitt nafn, og svo er allt búið. 
Er það til að bjóða mönnum annan eins merkisdag 
“og þetta er? — En hvaða nafn er það þá, sem 
guðspjallið nefnir? það er nafn, sem er yfir öll- 
um nöfnum; það er einmitt það nafn, sem himn- 
anna Drottinn tók sjer, þegar hann íklæddist holdi 
voru. það er hið blíða og blessaða Jesú nafn, sem 
nefnt er fyrir oss í dag, sem birt er og boðað í 
söfnuðum Drottins á þessum fyrsta ársins degi. 
Og að vjer heyrum þetta nafn nefnt í dag, það er 
ekki ófyrirsynju, heldur hefur það harla mikla þýð= 

ingu fyrir oss, því í þessu nafni eru fólgnir fjár- 
sjóðir Guðs speki, Guðs kærleika og Guðs almætt- 
is. — það er ekkert nafn til undir himninum, sem 
mönnum er ætlað að verða hólpnum fyrir, nema 
þetta blessaða nafn. Það er líka guðdómlegur brunn- 
ur, sem öll blessun andleg og líkamleg streymir 
frá; það er himnesk dögg, sem nærir og styrkir 
krapta lífs og sálar til allra góðra verka; það er 
ljós frá ljósanna Föður, Guðs birta í lífsins dimmu, 
sem tvístrar öllu myrkri sorgar og trega; það er 
engill Drottins, sem með sterkum armlegg lyptir 
þjer, maður! upp frá jörðunni til hinna eilífu him- 
inhæta — þetta er það nafn, sem guðspjallið á 
nýársdag nefnir fyrir oss og endar svo, því það 
er þá búið að segja nóg. Hið blessaða Jesú 
nafn flyfur oss alla þá huggun, sem vjer 
þurfum með á þessu nýa ári, hvortsem vjer 
lítum til vorrar líkamlegu eða andlegu 
þarfar. — Jeg veit að sumum yðar skilst þetta strax 
um Jesú nafn, að því fylgi slík huggun; og þeir 
hinir sömu innilykja það þá í hjörtum sínum eins 
og lífsins dýrmætasta fjesjóð. En aptur þykist jeg 
vita það um suma, að þeir geta ei skilið í þessu 
um Jesú nafn. Svo sæla sem jeg þá prísa hina 
fyrri, svo annt er mjer líka um að heyra, hvað 
hinir síðari setja helzt fyrir sig. Og jeg held mjer 
skjátli eigi að vita, hvað það er. þjer getið trúað 
því um Jesú nafn, að það endurnæri sálu þess, 
sem kominn er í andlátið, líka, að syndugur maður 
geti fundið hjarta sínu huggun af því, þegar hann 
er þjáður af byrði synda sinna. þjer viljið síður 
enn ekki vera í tölu þeirra manna, sem ekkert 
skeyta um þetta nafn; en yður finnst eins og því 
fylgi eitthvað, sem sje svo langt fyrir ofan yð- 
ur, eins og það innibindi eitthvað, sem ekki geti 
átt alls kostar við yðar jarðnesku kjör og kring- 
umstæður; en það eru nú þær einmitt, sem þyngst 

liggja á hjörtum yðar, og standa yður nú helzt fyr- 
ir hugskotssjónum. þjer rennið augum yfir lífskjör 
yðar litið ár og finnið, að þau vóru ógeðfeld og 
bitur saman við; þau hafa sært hjörtu yðar, og þjer 
viljið helzt í dag, að þau sár væri gróin. þjer horf- 
ið líka fram á tímann, sem í hönd fer; og um leið 
og þjer gjörið það, sezt ótti og kvíði að hjörtum 
yðar, og þjer vilduð að þjer væruð svo sterkir fyrir, 
að þetta þyrfti ekki að bíta neitt á yður. Þþjer kjósið 
þá helzt fyrir yður í dag, að þjer sjeuð huggaðir 
fyrir þann tímann, sem litinn er, og gjörðir von- 
góðir í tilliti til þess, sem í hönd fer. Og þjer 
spyrjið efablandnir með sjálfum yður, hvort það sje 
mögulegt, að Jesú nafn geti veitt yður þetta, hugg- 
un fyrir hið umliðna, og góða von um hið ókomna? 
Já, vinir mínir! það getur veitt yður þetta, sem 
þjer óskið eptir. Takið einungis rjett eptir hinu 
blessaða nafni, sem þessa dags guðspjall nefnir; 
það felur í sjer allt sem þjer viljið hafa, og langt 
fram yfir það. Eða álítið þjer ekki sjálfir, að þjer 
hefðuð nú fulla huggun í þyngstu raunum yðar, 
þeim, er þjer mættuð árið sem leið, og sem þjer þá 
varla gátuð risið undir, ef þjer gætuð trúað því, að 
þeim hefði verið stjórnað af eilífri speki, og þær 
hefði verið sendar yður til tímanlegrar og eilífrar 
blessunar? Finnst yður ekki líka sem þjer gætuð 
tekið þessu nýa ári, svo leyndardómsfullt og íbygg- 
ið sem það er á að líta, með rósemi, já, með fagn- 
aðarríkustu von, ef þjer einungis bæruð þá sann- 
færingu óbifanlega í brjóstum yðar, að öllum at- 
burðum þessa nýbyrjaða árs yrði stjórnað af eilífri 
speki, og ætti að miða yður til blessunar um tíma 
og eilífð? Þannig er það þá í raun og veru 
einungis eitt, sem getur huggað yður fyrir hið 
umliðna, og gjört yður vongóða um hið ókomna. 
Og þetta eina er traustið á Guðs vísdómsfullu 
og föðurlegu „forsjón, sem leiðir allt til hins 

bezta. Ef þjer nú með þessu trausti lítið til 
baka á raunir umliðins tíma, jafnvel þær, sem yð= 
ur þóktu allra þyngstar, þá munuð þjer sjálfir furða 
yður á því, að þær skyldi nokkurn tíma geta orð= 
ið yður svo þungbærar; þær báru yður þó ekki að 
höndum án Guðs vilja, þær vóru sendar yður frá 
ástríkri og tryggfastri föðurhendi, og það í bezta 
tilgangi, já, þær vóru með öllu ómissandi til yðar 
sönnu velferðar. — Lifti nú þetta trúnaðartraust Í 
hjörtum yðar, þá munduð þjer einnig ókvíðnir horfa 
fram á hið ókomna, hve ískyggilega sem yður lízt 
á það, og hversu margt sem það kann að hafa í 
för með sjer af því, sem angrar yður og særir. Ög 
þó það kynni að hvarfla að yður nokkur ótti og 
kvíði, þá munduð þjer fljótt lypta huganum burt 
frá jörðunni til yðar góða Guðs á himnum, og traust= 
ið á hans vísdómsfullu og föðurlegu stjórnun mundi 
þá óðar fylla hjörtu yðar rósemi og friði. — þess 
vegna er allt undir því komið, að vjer setjum allt 
vort traust á Drottinn himins og jarðar, sem leiðir 
alla hluti eptir velþóknun síns vilja. Og það sem 
gæti eflt hjá yður þetta trúnaðartraust, ætti æf= 
inlega að vera yður kærkomið, ekki sízt þennan 
dag, er þjer byrjið nyttár. Sjáið þá, kristnir menn! 
eptir þessu ætti yður að vera einka kærkomið hið 
fáorða og stutta nýárs guðspjall. það er sjálfsagt 
það nefnir ekki nema eitt nafn; en það er nafn 
Frelsarans, hið blíða og blessaða Jesú nafn. Og 
vilji menn vekja og glæða trúnaðartraustið á Guðs 
föðurlegu forsjón í hjarta einhvers eins manns, eða 
í hjörtum heils safnatar, skyldi þá þurfa meir til 
þess enn þetta nafn? Mætti ekki nægja, að láta 
hljóma fyrir mönnum nafn Frelsarans?  Vjer höf- 
um þó fyrir oss hans huggunarríku orð. Hann tek- 
ur oss svo blíðlega vara fyrir allri kvíðafullri áhyggju; 
hann áminnir oss og upphvetur svo kröptuglega til 
trúarðruggrar bænar; hann fullvissar oss um, að öll 


36 


vor höfuðhár sjeu talin, að enginn smáfugl falli til 
jarðar án vilja yðar himneska Föðurs. Og hversu 
huggunarrík er ekki þessi kenning hans! En það 
ær þó ekki kenning Jesú, sem jeg hef nú helzt í 
huga, heldur er það Jesús sjálfur. þjer eruð hug= 
sjúkir og kvíðandi, segið þjer. Gjörið þá nokkuð, 
hugsið stundarkorn um Jesús, og þá skal yður verða 
hughægra. Setjið yður hann fyrir sjónir, eins og 
jólahátíðin kenndi yður að þekkja hann, Drottinn 
dýrðarinnar, í þessari djúpu niðurlægingu yðar vegna. 
Ímyndið yður hann innan um mikinn fólksfjölda, eins 
og hann var opt umkringdur af allskonar aumingjum, 
og hversu hann þá rjetti frá sjer hönd og ljet mönn- 
um í tje líkn og hjálp. Þjer allir, sem á einhvern 
hátt eigið við bág kjör að búa og kvíðið fyrir líf= 
inu, hugsið til Drottins Jesú Krists, hversu menn 
þyrptust að honum þúsundum saman, og hversu hann 
þá braut brauðið, upplauk sinni mildu hendi og saddi 
alla með sinni blessun. Horfið á hann í huga yðar 
og minnist þess um leið, sem hann einu sinni sagði 
við Filippus: Filippus, hver sem hefur sjeð mig, 
hefur sjeð Föðurinn! Mundu þá eptir því, maður! 
að frá Föðurnum er þessi miskunsami hjálpari kom- 
inn; hann er Föðursins sýnilega mynd, í honum 
hefur náð Guðs og elska birzt líkamlega. Skyldir 
þú því ekki geta byggt traust þitt á Guði, Föður 
vors Drottins Jesú Krists?  Ó, treystu honum, mað- 
ur! í Jesú nafni. Guð, sem hefur gefið þjer sinn ein 
getinn Son fyrir Frelsara, honum getur ekki annað 
enn verið annt um þig; þú mátt trúa því: hann ber 
þig fyrir brjósti og vill blessa þig. Opt kann þjer 
að finnast öðru vísi, en vertu samt ekki vantrúað- 
ur, heldur trúaður. Föðurhjartað getur þó aldrei 
afneitað sjálfu sjer. Einnig þegar hönd hans typt= 
ar þig, hefur hann þjer blessun búna, og mitt í 
dimmu hrygðarinnar lætur hann guðsbirtuna ljóma í 
kringum þig.  Innrættu þjer þetta traust nú þegar 

á þessu nýbyrjaða ári, og ef þjer liggur við áð 
missa huga, og þú ætlar að sökkva með Pjetri 
á ólgusjó lífsins, þá nefndu þjer til fulltyngis hið 
blíða og blessaða Jesú nafn. Hann, sem hastaði á 
vind og sjó, skal þá rjetta þjer hönd sína og halda 
þjer uppi. Bræður og systur! þegar þjer stígið fæti 
yðar út úr þessu húsi, fram á skeið þessa byrjaða 
árs, þá nefnið yður til fulltyngis Jesú nafn, og al- 
mættis kraptur hans himneska Föðurs skal streyma 
í gegnum sálir yðar. — Þjer vilduð láta hugga yð- 
nr fyrir hið umliðna, og láta gjöra yður vongóða 
um hið ókomna. Jeg vona að þjer nú sjáið, hversu 
þetta hvorttveggja má takast með fulltyngi þess 
blessaða nafnsins, sem hið heilaga nýárs guð- 
spjall birtir yður og boðar; og jeg óska því að þjer 
haldið yður stöðugt við þetta nafn árið, sem nú er 
að byrja. En þar sem vjer tölum um þessa hugg- 
un og von yður til handa, þá vil jeg spyrja yður 
að einu, hvort þjer þurfið ekki þessarar huggunar 
og vonar með, nema að því leyti sem snertir yðar 
líkamlegu hagi. Vjer höfum nú enn sjeð fyrir end- 
ann á einu ári; og víst var það eins og öll önnur 
ár hin dýrmætasta Guðs gjöf. En hvernig hafið þjer 
nú hagnýtt hana? Jeg spyr yður að því, af því 
jeg veit að þjer kannist við dæmisöguna um fíkju- 
trjeð, sem gróðsett var Í víngarði nokkrum. Og 
eigandi víngarósins kom — stendur þar — og leit- 
aði að ávexti á því, en fann ekki. þá sagði hann 
við víngarðsmanninn; sjá, jeg hef nú komið í þrjú 
ár og leitað ávaxta á þessu trje og fundið enga; 
nú skaltu uppræta það, því til hvers er að láta það 
standa engum til gagns? En hann svaraði og sagði 
við hann: leyf þú því enn nú að standa þetta ár- 
ið, þar til jeg hef grafið um það og borið að myki, 
ef vera kynni að það beri ávöxt; en ef ekki, þá lát 
þú höggva það upp síðar.  Heimsaldurinn er út- 
mældur,  Æfiár vor eru líka mæld út og talin. 

þau eru oss gefin og úthlutuð af æðri hendi. þau 
eru náðarfrestur oss til handa, sá tími, sem Drott- 
inn gefur oss af miskun sinni tillífernisbóta. Eins 
og fíkjutrjéð var plantað í fögrum sólsælum vín- 
garði, eins erum vjer gróðursettir í Guðs ríki, ekki 
til að standa þar uppi gagnslausir, heldur til þess 
að vjer berum ávexti, já, sjeum Ávaxtarsamir í öllum 
góðum verkum, þangað til vjer verðum gróðursettir í 
betri víngarði, í Guðs eilífu Paradís. Og þegar nú 
Drottinn kemur til vor, finnur hann oss þá prýdda 
þeim ávöxtum, sem honum líkar, eða erum vjer 
eins og fíkjutrjeð, sem herrann leitaði ávaxta á, en 
fann enga? Jeg spyr yður í Guðs nafni: hvar er 
sú hin einlæga iðrun og yfirbót, sem gjörð sje fyr- 
ir augliti Guðs kvöld og komandi morgun? hvar er 
trúin, sem heiminn sigrar? hvar elskan til hans, 
sem elskaði oss að fyrra bragði? hvar traustið til 
hans, sem gjörði himinn og jörð? Hvar er að finna 
ánægju með alla Guðs vegi, hlýðni við öll Guðs 
boð, viðleitni í öllu að efla Guðs dýrð? Hvar er 
bróðurelskan, sem lítur ekki á sitt eigið heldur og 
annara gagn? hvar elskan til óvina, sem hatar hvorki 
njé bölvar, heldur fyrirgefur og blessar? hvar elsk- 
an á orði Drottins, sem hungrar og þyrstir eptir 
lögmáli Guðs? Hvar er að finna einlægni, alvöru, 
kostgæfni í bæninni, í fyrirbænum, í þakkargjörð? 
Í Guðs nafni — jeg spyr yður — hvar er kost- 
gæfnin til allra góðra verka? Drottinn hefur nú 
unnt oss að lifa um eitt ár, og á því gjört allt til 
þess vjer skyldum bera ávöxt. Hann gaf oss líf 
og heilsu, lofaði oss að heyra orð sitt, ljet oss 
mjóta náðarmeðala sinna, og hætti aldrei að verka 
með Anda sínum á hjörtu vor. Hann gaf oss fögn- 
uð og gleði og margfalda blessun, umbar oss með 
þolinmæði og breytti ekki við oss eptir syndum vor- 
um. Þegar vjer ekki vildum hlýða honum, typt- 
aði hann oss eins og faðir. Og þetta gjörði hann 

allt til þess að vjer skyldum bera umvendunarinn=- 
ar sönnu ávexti. þetta hefur Guð gjört fyrir oss, 
og hvernig höfum vjer nú reynst á móti?  Mjer 
tjáir oss ekki að ljúga, að segja oss betri enn vjer 
erum. Drottinn ransakar og þekkir oss; hann hafði 
aldrei augun af oss árið sem leið; hann sá allt og 
heyrði allt. — Jeg spurði yður, hvort þjer ekki þyrft- 
uð neinnar annarar huggunar enn þeirrar, sem snerti 
yðar jarðnesku sorgir. þegar postulinn segir Í brjefi 
sínu, Guð í sínu orði, Andi Guðsí þessu húsi: sýn 
mjer trú þína af verkum þínum! — í Guðs nafni, 
kristinn maður! hefurðu þá verkin á reiðum hönd- 
um, nokkra ávexti til að sýna Drottni?  þjer finn- 
ið þó líklega til þess hjer, að þjer þurfið með and- 
legrar huggunar, fyrirgefningar syndanna! því ef 
vjer ekki fáum hana, þá skiljum vjer við árið sem 
leið, firrtir allri huggun.  Vjer höfum lengi notið 
að Guðs náðar, en syndgað þunglega gegn honum, 
vorum himneska Föður. Hver ljettir nú af hjört- 
um vorum þessari þungu byrði, sem vjer allir ber- 
um?  Guðspjallið nefnir þann mann, sem vill frelsa 
oss. Hann heitir Jesús. Hann einn getur frelsað 
oss frá allri vorri syndaskuld.  -Þjer finnið þó nú 
til þess, kristnir menn! að þjer getið ekki án ver- 
ið þeirrar huggunar, sem fyrirgefning syndanna veit- 
ir. Svo snúið yður þá til Jesú og haldið yður fast 
við hann. Hann hefar barizt fyrir sáluhjálp yðar, og 
úthelt sínu blóði til fyrirgefningar allra yðar synda. 
Hann er fús til að frelsa yður frá hinni þungu byrði, 
og veita yður það rjettlæti, sem gildir fyrir Guði, 
og þann frið, sem yfirgengur allan skilning. — En 
nú spyr jeg yður líka, hvort þjer ekki þurfið með 
vonar og trausts í öðrum efnum enn þeim, sem 
snerta yðar tímanlegu hagsmuni.  Vjer eigum þó 
allir fyrir sálu að sjá; og það finnur hver og einn 
bezt með sjálfum sjer, hvert hann að undanförnu 
hefur verkað sáluhjálp sína með tilhlýðilegum and- 

vara, og hvert það muni tjá að lifa eins hjer eptir 
og hingað til. Dagar vors lífs líða fljótt á burt. 
þetta hið nýa ár getur orðið vort hið síðasta. Vjer 
höfum sjeð fyrir endann á gamla árinu; en þegar 
þetta nýa ár er á enda, liggjum vjer máske í gröf 
vorri. Og hver veit hve skammt þess kann að vera 
að bíða, að vjer eigum að mæta fyrir augliti Guðs, 
og standa reikningsskap af árum vorrar æfi? Ætt- 
um vjer þá ekki, kristnir menn! þegar í dag að byrja 
alvarlega á voru betrunarverki? Ættum vjer ekki 
að byrja árið með þeim einlæga ásetningi, að kapp- 
kosta að vaxa dag frá degi í þekkingu og trú vors 
Drottins Jesú Krists, til þess að geta verið ávaxtar- 
samari enn áður í öllu góðu, Guði vorum Föður til 
lofs og dýrðar? Ó, víst viljum vjer allir gjöra þetta; 
en vjer vitum hversu hjörtu vor eru óstöðug og und- 
ir syndina seld; vjer munum eptir, hvernig beztu á- 
form vor fórust fyrir árið sem leið og báru alls eng- 
an ávöxt; og það sezt ótti og kvíði að hjörtum vor- 
um. Já, vjer kvítum fyrir sjálfum oss á þessu nýbyr- 
jaða ári, því það getur látið oss að höndum bera nýar 
freistingar, nýtt stríð og baráttu, sem vjer ekki fá- 
um sigurinn í fremur heldur enn áður; og svo getur 
þetta ár orðið hið síðasta fyrir hið ófrjófsama trjeð. 
það var þetta einmitt, sem jeg vildi spyrja yður um, 
hvort þjer ekki þyrftuð að geta haft von og traust á 
Guði í öðru enn yðar líkamlegu efnum. Og þá seg- 
ir spámaður einn í nafni Drottins: fjöllin skulu 
færast úr stað, og hálsarnir bifast, en mín miskunsemi 
skal ekki víkja frá þjer, og minn friðarsáttmáli ekki 
haggazt. Síon segir: Drottinn hefur yfirgefið mig 
og Drottinn hefur gleymt mjer. Getur þá móðir- 
in gleymt brjóstbarni sínu, svo að hún sýni enga 
miskun lífsafkvæmi sínu? Og þó að hún gæti gleymt 
því, þá vil jeg samt ekki gleyma þjer, segir Drott- 
inn alvaldur. — Ef þjer gætuð nú trúað þessu og 
heimfært upp á sjálfa yður, þá mundi allur kvíði 

hverfa úr brjóstum yðar, og von og traust til náðar 
og trúfesti hins lifanda Guðs, sem ekki vill syndugs 
manns dauða, mundi gjöra ytur svo hughrausta, að 
þjer með glaðværum anda gætuð gengið fram á þetta 
nýa ár. — Svo heyrið þá, kristnir menn! þjer sem 
hafið þörf á þessari von og þessu trausti, heyrið, 
hvaða nafn það er, sem nýársguðspjallið nefnir fyrir 
oss. það er Jesú nafn. Guð hefur gefið yður Frels= 
ara, og bann hefur gefið yður sinn Son fyrir Frels= 
ara, svo þjer getið sagt: O Jesú, á þjer öll mín 
grundast von! Og hvað: þrýsti Guði til þessa? Hvað 
annað enn hans óendanlega og óumræðilega elska? 
Þþjer þurfið því ekki að efa, að Guð elskar yður, og 
elskar yður hjartanlegar og heitar, enn þjer getið 
sjálfir ímyndað yður, eða jeg get skýrt yður frá. 
Frelsarinn elskar yður líka, og þjer megið trúa því, að 
hann vill ekki að þjer glatist. Hann vill frelsa yð= 
ur frá syndinni og dauðanum; hann vill gjöra yður 
dýrðlega eptir sinni mynd; hann vill aðstoða yður 
í allri baráttu; hann mun og ekki láta freistingarn= 
ar verða meiri enn svo að þjer fáið staðizt. Loks= 
ins mun og dauðinn koma; og hver má vita nema 
hann komi á þessu ári; en hann kemur þó ekki án 
Drottins vilja; hann kemur einmitt á þeim tíma, 
sem Guð hefur ætlað. Dauðinn endar þá yðar jarð- 
nesku vegferð, en hann gjörir ekki enda á lífi yðar, 
því þjer eruð kallaðir til eilífs lífs fyrir samfjelag 
yðar við Drottinn yðar og Frelsara Jesúm Krist. — 
Svo setjið nú vel á yður Jesú nafn. það hefur í sjer 
fólgið allt sem gott er, alla blessun yður til handa. 
Já, ástkæri söfnuður! láttu nú hani, sem heitir þessu 
nafni, vera þinn Frelsara. þú hefur áður gjört sátt- 
mála við hann; æ, endurnýaðu hann í dag, og snúðu 
þjer til Drottins af öllu hjarta, öndu og hugskoti, þá 
skal huggun og friður Guðs fylla brjóst yðar allra, 
og fylling guðlegs styrkleika efla yður alla. Já, þá 
skal þetta hið nýa ár verða þjer, elskulegi söfnuður 

Drottins! sannarlegt blessunarár; og eins og þú byrj= 
ar það nú á þessu nýárskvöldi með glaðværu trún- 
aðartrausti, svo skaltu líka enda það á þess gaml- 
árskvöldi með fagnaðarfullri lofgjörð fyrir náð Guðs 
og miskun í Jesú Kristi. þartil gefi oss öllum Guð, 
vor himneski Faðir, náð síns Heilaga Anda fyrir sak- 
ir vors Drottins og Frelsara Jesú Krists. Amen, í 
Jesú nafni, Amen! 


Vjer viljum biðja með eptirfylgjandi bænarorðum: 

Þinn friður, Guð vor Guð! þinn friður, friðarins 
Guð! sje yfir gjörvöllu jarðríki. Fyrst vjer erum all- 
ir þín börn, himneski Faðir! þá láttu alla, sem á 
jörðunni búa, lifa saman í bróðurlegum kærleika. 
Kenndu þjóðunum að leita friðarins, að elska friðinn, 
að líta ekki einungis á sitt eigið gagn, heldur að 
efla gagn hvorrar annarar. Og, heilagi Faðir! minnstu 
þeirra bræðra vorra, sem friðinn vanta, sem sitja enn 
í dauðans dimma skuggadal. Láttu með hverju ári, 
sem líður, þann tíma líða æ nær og nær, þá er það 
verður ein hjörð á jarðríki, svo sem þar er einn hirð- 
ir í himnaríki. Fritur sje á og yfir jarðríki! — þinn 
friður, höfundur og fullkomnari trúarinnar! sje yfir 
gjörvallri kristninni. Þitt heilaga nafn tignist og helg- 
ist með lotningu og þakkargjörð af þeim öllum, sem 
ríki þitt er komið til. þín eilífu sannindi — þetta 
orð hins eilífa lífsins, sem heimurinn spyrnir enn á 
móti, af því hann heldur það muni heiminn sigra — 
það staðfestist svo í hjörtum allra þeirra, sem orðið 
hafa meðtekið, að það geti verið ljós á þeirra veg= 
um og lampi þeirra fóta. Trúin, vonin og kærleik- 
urinn — þetta þrennt, sem dýrmætast cr í ríki þínu — 
það taki með ári hverju nýum þroska á jörðunni, í 
kirkjunni, í sálunni, svo þú, Drottinn allsherjar, verð- 
ir af öllum þínum játendum og í öllum hlutum dýrk- 
aður í anda og sannleika. Friður sje með og yfir 

kristninni! — þinn friður, Guð vor Guð, þjóðanna 
Drottinn! sje yfir voru kæra föðurlandi; bjóð þínum 
englum, hinum þjónustusömu öndum þinnar miskun- 
ar og blessunar, að fylkja sjer í kringum landið, svo 
engin ólukka geti grandað því. Hafðu vakandi auga 
yfir honum, sem vjer köllum vorn konung á jörð- 
unni. O, þú konungur konunganna! legg þína náð 
og miskunsemi yfir hann og alla hans stjórn þegn= 
um hans til handa.  Blessa hans ráðgjafa og gef 
þeim í öllum hlutum að fylgja þínum ráðum, þjer 
til lofs og dýrðar. en landi og lýð til heilla og ham- 
ingju. Blessa valdstjórn, kennidóm, hússstjórn vor 
á meðal, svo hver og einn þjóni þjer í heilagleika 
og rjettlæti með þeirri orku, sem þú hefur honum 
gefið. Blessa hvers eins stand og stjett, næringu og 
sveita Í ærlegu erfiði. Blessa landsins og lífsins á- 
vöxtu. — Gef blessun þína af himnum, blessun af 
landi, blessun af sjó. Láttu trúfestina og ráðvendn= 
ina, rjettlætið og friðinn mætast í öllum viðskiptum 
manna á milli. Friður sje á og yfir voru kæra föð= 
urlandi! — þinn friður, Guð Drottinn, sje yfir þess- 
um söfnuði. þinn friður, Drottinn minn og Guð 
minn! sje yfir þessum þremur söfnuðum. Haltu þinni 
almáttugu hendi yfir þeirri hjörð, sem þú hefur kall- 
að mig til að prjedika fyrir orð hins eilífa lífsins. 
Hjálpaðu öllum ungum og gömlum, foreldrum og 
börnum, húsbændum og hjúum að leita þess sem 
til friðarins heyrir, að feta svo veginn þinna boð- 
orða, að þú getir lagt þína náð og blessun yfir einn 
og sjerhvern í hans stödu. Vertu sjálfur, Guð, vor 
heilsu- og lífgjafari! læknir þeirra, sem sjúkir eru, 
hjálpari þeirra, sem nauðstaddir ern, huggari þeirra, 
sem harmþrungnir eru, forsorgari þeirra, sem fátæk- 
ir eru. Vertu forsvar ekknanna og faðir barnanna 
föðurlausu. Æ, vertu frelsari allra, sem frelsis leita 
hjá þjer; og leitaðu þeirra, sem frelsið ekki þekkja. 
þín miskun, náð og friður, minn Guð og Drottinn! 

sje og veri yfir þessum þremur söfnuðum — Loks- 
ins biðjum vjer þig, himneski Faðir, vertu nálægur 
þeim af oss, sem þú á þessu ári hefur fyrirhugað að 
kalla burt úr tölu hinna lifendu. Láttu þína eilífu 
miskunsemi hylja fjölda vorra synda; láttu Gués birt- 
una frá Betlehem lýsa yfir oss á vorri banasæng, og 
ljóma þinnar dýrðar endurnæra sálu vora á andláts- 
stundunni. Jeg veit ekki, hvenær hún kemur; en 
þessa stund hefur þú gefið mjer, Drottinn lífsins og 
dauðans! á þessari stundu segi jeg því: Faðir, í 
þínar hendur fel jeg minn anda, og anda allra þeirra, sem 
á þessari stundu hugsa um sína dauðastundu! Amen. 


Faðir vor, 0. s. frv. 

